శైలేంద్ర బెల్డాలే

శైలేంద్ర బెల్డాలే (జననం 30 సెప్టెంబర్ 1974) కర్ణాటక రాష్ట్రానికి చెందిన రాజకీయ నాయకుడు. ఆయన 2023 కర్ణాటక శాసనసభ ఎన్నికలలో బీదర్ సౌత్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

రాజకీయ జీవితం 
శైలేంద్ర బెల్డాలే కర్ణాటక జనతా పక్ష పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 శాసనసభ ఎన్నికలలో బీదర్ సౌత్ శాసనసభ నియోజకవర్గం నుండి కర్ణాటక జనతా పక్ష పార్టీ అభ్యర్థిగా పోటీ చేసి 11560 ఓట్లతో నాల్గొవ స్థానంలో నిలిచాడు. ఆయన ఆ తరువాత భారతీయ జనతా పార్టీలో చేరి 2018 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి బందెప్ప కాశెంపూర్ చేతిలో 12742 ఓట్ల తేడాతో ఓడిపోయాడు.

శైలేంద్ర బెల్డాలే 2023 శాసనసభ ఎన్నికలలో బీదర్ సౌత్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అశోక్ ఖేనీపై 1,263 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 49,872 ఓట్లతో విజేతగా నిలవగా, అశోక్ ఖేనీ 48,609 ఓట్లతో రెండో స్థానంలో నిలిచాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2023 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు